
Pakalpojuma pamatojums
Rīgas valstspilsētas pašvaldības Pilsētas attīstības departaments (turpmāk – Pasūtītājs) veic Publiskās ārtelpas vadlīniju un dažādu teritoriju konceptplānu izstrādi, kā arī sadarbībā ar citām pašvaldības struktūrvienībām īsteno dažādus publiskās ārtelpas labiekārtošanas projektus. Lai izstrādātu detalizētus publiskās ārtelpas daļu (ielu, apstādījumu, norāžu, ārtelpas mēbeļu u.c.) tipveida risinājumus, publiskās ārtelpas koncepcijas, labiekārtojuma izvietojuma shēmas, kā arī esošu pilsētvides elementu kartējumus un vizuālās komunikācijas materiālus, jāpiesaista grafikas dizaina pakalpojumu sniedzējus.

Darba mērķis
	Pasūtītāja mērķis ir noslēgt līgumu ar pieredzējušu, augsti kvalificētu Izpildītāju, kurš var pēc Pasūtītāja pieprasījuma sniegt grafikas dizaina pakalpojumus un konsultācijas savā profesionālajā jomā (turpmāk – Pakalpojums). 

Darba uzdevumi
 Balstoties uz Rīgas zīmola vadlīnijām:
  izstrādāt dažādus simbolus, piktogrammas un ilustrācijas izmantošanai digitālā vidē, drukātos materiālos un pilsētvidē.
  izstrādāt tipveida risinājumus un veidnes (templates — angļu val.) dažādiem uzrakstiem, norādēm, informatīviem plakātiem un stendiem, kā arī citiem vizuāliem elementiem izmantošanai drukātā formātā pilsētvidē.
  izstrādāt detalizētus risinājumus grafikas dizaina elementiem ar Pasūtītāja definētu saturu (piemēram, plakātiem, norādēm, infografikām, kartēm) maza un vidēja mēroga publiskās ārtelpas labiekārtojuma projektos un uzraudzīt to izgatavošanu un uzstādīšanu.
 Izstrādāt ar Rīgas zīmolu saskanīgas neliela apjoma vizuālās identitātes un komunikācijas materiālus dažādiem Pasūtītāja izstrādātiem dokumentiem un rīkotiem pasākumiem.
 Sniegt konsultācijas par iespējamiem grafikas dizaina risinājumiem dažādos pašvaldības īstenotos projektos.

Pakalpojumu sniegšanas kārtība un termiņi
 Pakalpojumi sniedzami periodiski, pēc Pasūtītāja pieprasījuma. Izpildītājs uzsāk darba izpildi pēc Pasūtītāja darba uzdevuma saņemšanas e-pasta formātā.
 Pasūtītājs darba uzdevumā norāda Izpildītājam nepieciešamo pamatinformāciju darba veikšanai un tam pievieno izmantojamās datnes.
 Pēc katra darba uzdevuma saņemšanas Izpildītājs 2 (divu) darba dienu laikā informē Pasūtītāju par darba izpildei nepieciešamo laiku. Darba izpilde jāuzsāk ne vēlāk kā 2 (divu) nedēļu laikā pēc Pasūtītāja uzdevuma saņemšanas.
 Par katra darba izpildes termiņu Pasūtītājs un Izpildītājs vienojas atsevišķi, to fiksējot savstarpējā e-pasta sarakstē.
 Darba izpildes laikā Izpildītājs vismaz 1 (vienu) reizi saskaņo iespējamos risinājumus ar Pasūtītāju.
 Izpildītājs paveiktos darbus nodod digitālā formātā, nosūtot tos uz Pasūtītāja e-pasta adresi.
 Par konsultāciju sniegšanas laiku Pasūtītājs un Izpildītājs vienojas mutiski vai e-pasta sarakstē.
 Aptuvenais pakalpojumu sniegšanai nepieciešamais laiks – 8 (astoņas) līdz 20 (divdesmit) stundas nedēļā.
		
